回銮训民诏书

概要

1935年4月2日，溥仪前往日本进行访问。5月2日，溥仪在勤民楼举行了《回銮训民诏书》颁发式，向简任以上的文官，少将以上的武官进行了宣读。此后每年5月2日都要举行纪念活动，名叫访日宣诏纪念日。

内容

朕自登极以来，亟思躬访日本皇室，修睦联欢，以伸积慕。今次东渡，宿愿克遂，日本皇室，恳切相待，备极优隆。其臣民热诚迎送，亦无不殚竭礼敬，衷怀铭刻，殊不能忘。深维我国建立。以逮今兹，皆赖友邦之仗义尽力，以奠丕基。兹幸亲致诚悃，复加意观察，知其政体所立，在乎仁爱。教本所重，在乎忠孝。民心之尊君亲上，如天如地。莫不忠勇奉公，诚意为国。故能安内攘外，讲信恤邻，以维持万世一系之皇统。朕今躬接其上下，咸以至诚相结，气同道合，依赖不渝。朕与日本天皇陛下，精神如一体，尔众庶等，更多仰体此意，与友邦一德一心，以奠定两国永久之基础，发扬东方道德之真义。则大局和平，人类福祉必可致也。凡我臣民，务遵朕旨，以垂万祀。钦此。